Uganda Technical College Kichwamba

Uganda Technical College, Kichwamba, era eyitibwa Kichwamba Technical College, ttendekero lya gavumenti, erisomesa amatendekero aga waggulu mu by’obuyinginiya, nga lisomesa emisomo gya dipulooma. 

 Ekifo 
Ettendekero lino lisangibwa mu kiromita 15 (9 mi), ku luguudo, mu bukiikakkono bw'ebugwanjuba bw'ekibuga Fort Portal, mu Disitulikiti y’e Kabarole, mu kitundu ky'ebugwanjuba  bwa Uganda .  Ekifo kino kiri mu kiromita 310  (190 mi), ku luguudo, mu bugwanjuba bwa Kampala, ekibuga ekikulu ekya Uganda era ekisinga obunene.  Enkwatagana y'ekibangirizi ky'Essomero lino:0°42'52.0"N, 30°11'28.0"E (Latitude:0.714440; Longitude:30.191107). 

 Ebyafaayo 
Ekitongole kino kyatandikibwawo mu 1947, ng’okusengula abaazirwanako mu Ssematalo II era nga ekifo eky’okutendeka abakozi b’emikono. Mu 1971, yasitulwa n’etuuka ku ddaala  lya yinsitituti y’ebyemikono ate mu 1983, n’efuuka ettendekero ly’ebyemikono. 

 Ekittabantu e Kichwamba 
Nga 8 ogw'omukaaga mu 1998, abayeekera abeegattira mu kibiina ky’abatujju ekya Allied Democratic Front (ADF) baalumba ettendekero lino ne bakuma omuliro mu bisulo bisatu ne batta abayizi 80. Aba ADF baawamba abayizi abalala 100 ne basaanyaawo n'ebintu omuli laboratory n’emmotoka z’amasomero.  

Nga bayambibwako Gavumenti ya Uganda, ekibiina kya Netherlands Organization for International Cooperation in Higher Education (Nuffic), Yunivasite y'e Hanze, ey'e Kyambogo , ey'a Mountains of the Moon ne Gavumenti ya Budaaki, ettendekero lino lyatereera era, mu mwaka gwa 2010, lyali lyeyongedde omuwendo gw’abayizi baalyo okutuuka ku 650. 

 Laba ne 

 Obuyeekera bwa ADF  

 Yunivasite za Uganda

 Eby'ensoma mu Uganda

 Amatendekero ga Uganda

 Ebiwandiiko ebikozesebwa 

 Ebiyungo eby’ebweru 

 862 baatikkirwa mu ttendekero ly’ebyemikono e Kichwamba - ogw'ekkumi noogumu 2012